Postup pri umožnení návratu, presunu a prijímania prijímateľov sociálnej služby v zariadení s celoročnou formou v čase uvoľňovania opatrení súvisiacich s COVID-19

|  |  |  |  |
| --- | --- | --- | --- |
| Verzia | 01 | Platná od | 26.04.2021 |
| Revízia  | 00 | Platná od |  |
| Počet výtlačkov | 06 | Registratúrna značka | RN |
| Výtlačok  | 01 | Riaditeľka DSS Méta |
| Výtlačok | 02 | Manažérka kvality DSS Méta |
| Výtlačok | 03 | Vedúca prevádzky ŠZ |

|  |  |  |
| --- | --- | --- |
|  | Vypracoval | Schválil |
| Meno  | Mgr. Daniela Červeňová | Mgr. Erika Krebesová |
| Funkcia | Manažérka kvality | Riaditeľka DSS Méta |
| Dátum | 26.04.2021 | 26.04.2021 |
| Podpis |  |  |

OBSAH

1 Cieľ 3

2 Návrat klienta do zariadenia s celoročnou formou sociálnej služby v čase uvoľňovania opatrení súvisiacich s COVID – 19. 3

2.1 O čom je nutné informovať klientov, rodinných príslušníkov/opatrovníkov klientov/sprevádzajúce osobu pred príchodom do zariadenia 3

3 Príchod klienta a sprevádzajúcej osoby do zariadenia 4

3.1 Príchod klienta po hospitalizácii v zdravotníckom zariadení, kúpeľnej liečbe, rekreačno-relaxačnom pobyte 5

3.2 Príchod klienta do zariadenia po domácej karanténe 5

3.3 Príjem nového klienta 5

3.4 Dôležité vymedzenia v priebehu poskytovania sociálnej služby v zariadení s celoročnou formou sociálnej služby v čase uvoľňovania opatrení súvisiacich s výskytom ochorenia COVID – 19. 6

4 Príchod zamestnanca do práce 7

5 Odborné činnosti v čase uvoľnenia opatrení súvisiacich s výskytom ochorenia COVID-19 8

5.1 Organizácia obslužných činností 9

5.2 Stravovanie 9

5.3 Postup pri výdaji stravy 9

5.4 Upratovanie 10

5.5 Zber špinavej bielizne 10

6 Preventívne opatrenia v čase uvoľňovania opatrení súvisiacich s výskytom ochorenia COVID-19 11

6.1 Spôsob dezinfekcie a sanitácie priestorov zariadenia 11

6.2 Ďalšie preventívne opatrenia 11

6.3 Kontrola zdravotného stavu klientov, sprevádzajúcej osoby klienta a zamestnancov 12

7. Informačná povinnosť 12

7.1 Informačná povinnosť klienta, osoby, s ktorými je v styku 12

7.2 Informačná povinnosť zariadenia 13

8. Prílohy 13

9. Súvisiace podklady a dokumenty 13

# Cieľ

* Cieľom tohto dokumentu je upraviť základné podmienky pri umožnení návratu, presunu a prijímania prijímateľov sociálnej služby v zariadení s celoročnou formou sociálnych služieb v čase uvoľňovania opatrení súvisiacich s COVID – 19 pri dôslednom dodržaní hygienicko-epidemiologického režimu a opatrení za účelom zamedzenia šírenia ochorenia COVID-19 v súlade podľa aktuálnych usmernení pre poskytovanie sociálnej služby ambulantnou a celoročnou formou.
* Toto usmernenie upravuje iba tie opatrenia, ktoré sú nad rámec bežného chodu zariadení v prípade potreby poskytovateľ konzultuje organizačné postupy súvisiace s aktuálnymi hygienicko - epidemiologickými opatreniami ÚVZ SR, vydanými na zamedzenie šírenia ochorenia COVID-19, s príslušným regionálnym ÚVZ a podľa rozhodnutia RÚVZ Martin.
* Cieľová skupina: Odborní a obslužní zamestnanci celoročnej formy sociálnych služieb, PSS, rodinní príslušníci/opatrovníci PSS, sprevádzajúce osoby

# Návrat klienta do zariadenia s celoročnou formou sociálnej služby v čase uvoľňovania opatrení súvisiacich s COVID – 19.

## O čom je nutné informovať klientov, rodinných príslušníkov/opatrovníkov klientov/sprevádzajúce osobu pred príchodom do zariadenia

Zariadenie je povinné oboznámiť klientov a rodinných príslušníkov/opatrovníkov klientov o:

* aktuálnych hygienicko-epidemiologických opatreniach v zariadení a celkovej organizácii chodu zariadenia počas poskytovania sociálnej služby celoročnou formou v čase uvoľňovania opatrení súvisiacich s výskytom ochorenia COVID-19
* obmedzení v súvislosti so zhromažďovaním ľudí pred vstupom do budovy zariadenia a minimalizovaním času sprevádzajúcej osoby klienta strávený pred zariadením len na nevyhnutné odovzdanie a vyzdvihnutie klienta od zamestnanca pred vstupom do/východom z budovy zariadenia.
* povinnosti zariadenia zabezpečiť organizáciu pohybu osôb v prípade ich zvýšenej koncentrácie pred zariadením pri dodržaní rozstupu 2 metre a o povinnosti týkajúcej sa všetkých osôb (okrem detí a klientov, u ktorých to vzhľadom na ich znevýhodnenie nie je možné alebo žiaduce) počas príchodu do zariadenia dodržiavať povinnosť prekrytia horných dýchacích ciest (respirátor FFP2, rúško, šál, šatka).
* možnosti vstupu sprevádzajúcej osoby do vnútorných priestorov zariadenia (vstupná chodba, návštevná miestnosť) vzhľadom k cieľovej skupine, ktorej zariadenie poskytuje sociálne služby.
* tom, že pri vstupe do zariadenia klient a sprevádzajúca osoba klienta vypíšu ***Čestné vyhlásenie prijímateľa sociálnej služby* (ďalej len „klient“) *o zdravotnom stave klienta a osôb, s ktorými je v styku*** */príloha 01./.*Je potrebné počítať s možným časovým zdržaním.
* o tom, že pri vstupe do zariadenia vo vstupných priestoroch klient/sprevádzajúca osoba klienta sa musí preukázať potvrdením o negatívnom výsledku testu RT-PCR alebo potvrdením o negatívnom výsledku antigénového testu na ochorenie COVID-19 nie starším ako 7 dní, pokiaľ sa na klienta/sprevádzajúcu osobu nevzťahuje výnimka podľa Vyhlášky 187 Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa. Z dôvodu ochrany zdravia a života sa aj napriek výnimkách odporúča pravidelné vykonávanie testu.
* o tom, že pri každom vstupe do zariadenia je nutné zmerať bezkontaktným teplomerom teplotu každého klienta zariadenia ako aj sprevádzajúcej osobe. V prípade zvýšenej teploty alebo príznakov respiračného ochorenia -zvýšená teplota –nad 37,5 °C (alebo v závislosti od zdravotného znevýhodnenia klienta), kašeľ, sekrécia z nosa klienta alebo zamestnanca, im nebude umožnený vstup do zariadenia. Zariadenie zabezpečuje pri vstupe do zariadenia voľne dostupnú, na bezpečnom mieste umiestnenú dezinfekciu rúk.

# Príchod klienta a sprevádzajúcej osoby do zariadenia

* Ak je to možné, je potrebné, aby jedného klienta pri príchode do zariadenia sprevádzala iba jedna osoba (rodinný príslušník)
* Klient a sprevádzajúca osoba vstupujú do zaradenia s prekrytými hornými dýchacími cestami (respirátor FFP2, rúško, šál, šatka). V prípade zvýšenej koncentrácie dodržiava klient a sprevádzajúca osoba rozostup dvoch metrov.
* Pri vstupe do zariadenia vo vstupných priestoroch klient a sprevádzajúca osoba vypíšu ***Čestné vyhlásenie prijímateľa sociálnej služby* (ďalej len „klient“) *o zdravotnom stave klienta a osôb, s ktorými je v styku*** */príloha 01./.*
* Pri vstupe do zariadenia vo vstupných priestoroch klient/sprevádzajúca osoba klienta sa musí preukázať potvrdením o negatívnom výsledku testu RT-PCR alebo potvrdením o negatívnom výsledku antigénového testu na ochorenie COVID-19 nie starším ako 7 dní, pokiaľ sa na klienta/sprevádzajúcu osobu nevzťahuje výnimka podľa Vyhlášky 187 Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa. Z dôvodu ochrany zdravia a života sa aj napriek výnimkách odporúča pravidelné vykonávanie testu.
* Následne v tých istých priestoroch im zamestnanec odmeria bezkontaktným teplomerom telesnú teplotu. V prípade zvýšenej teploty alebo príznakov respiračného ochorenia -zvýšená teplota –nad 37,5 °C (alebo v závislosti od zdravotného znevýhodnenia klienta), kašeľ, sekrécia z nosa klienta alebo zamestnanca, im nebude umožnený vstup do zariadenia. Meranie teploty sa vykonáva denne.
* Nasleduje dezinfekcia rúk klienta aj sprevádzajúcej osoby, po ktorej vstupujú do vymedzených priestorov zariadenia
* Vstupná chodba je vymedzený priestor, kde sa môže sprevádzajúca osoba zdržiavať za účelom poskytnutia nevyhnutnej pomoci klientovi.
* Sprevádzajúca osoba rešpektuje odporúčania zariadenia nevstupovať do ostatných priestorov zariadenia.
* Po príchode klienta do zariadenia (prezutí/prezlečení) je potrebné zabezpečiť hygienu rúk (postačujúce je dôkladné umytie rúk, prípadne dezinfekcia rúk). Odporúča sa nepoužívať textilné uteráky, ale jednorazové papierové utierky.

## Príchod klienta po hospitalizácii v zdravotníckom zariadení, kúpeľnej liečbe, rekreačno-relaxačnom pobyte

* Pri príchode klienta po hospitalizácii v zdravotníckom zariadení, kúpeľnej liečbe, rekreačno-relaxačnom pobyte sa klient musí preukázať potvrdením o negatívnom výsledkom RT-PCR testu nie starších ako 48 hodín. Sprevádzajúca osoba klienta pokiaľ nebola účastná na pobyte s klientom sa pri príchode preukáže potvrdením o negatívnym výsledkom antigénovo testu nie starších ako 7 dní. V  prípade účasti na pobyte s klientom sa sprevádzajúca osoba preukáže potvrdením o negatívnym výsledkom RT-PCR nie starším ako 48 hodín. Klient, opatrovník klienta vypíšu ***Čestné vyhlásenie prijímateľa sociálnej služby* (ďalej len „klient“) *o zdravotnom stave klienta a osôb, s ktorými je v styku*** */príloha 05./.*

## Príchod klienta do zariadenia po domácej karanténe

* V prípade, ak klient/rodinný príslušník má potvrdené ochorenie COVID-19 alebo v prípade úzkeho kontaktu s pozitívnym na COVID-19, sa odporúča dodržanie 14 dňovej karantény. Po opätovnom príchode klienta do zariadenia vo vstupných priestoroch klient, opatrovník klienta vypíšu ***Čestné vyhlásenie prijímateľa sociálnej služby* (ďalej len „klient“) *o zdravotnom stave klienta a osôb, s ktorými je v styku*** */príloha 05./* a preukážu sa potvrdením o ukončení karantény.

##  Príjem nového klienta

* Poskytovateľ požaduje pri presune a prijímaní nového klienta potvrdenie o bezinfekčnosti od ošetrujúceho lekára a potvrdenie o  negatívnym výsledkom RT-PCR testu nie starším ako 48 hodín. Pri vstupe do zariadenia vo vstupných priestoroch sprevádzajúca osoba klienta sa musí preukázať potvrdením o negatívnom výsledku antigénového testu na ochorenie COVID-19 nie starším ako 7 dní. Pri presune a príjme klienta postupujeme podľa ***Procesu prijímania a prepúšťania.***

## Dôležité vymedzenia v priebehu poskytovania sociálnej služby v zariadení s celoročnou formou sociálnej služby v čase uvoľňovania opatrení súvisiacich s výskytom ochorenia COVID – 19.

* Po príchode klienta do zariadenia (prezutí/prezlečení) je potrebné zabezpečiť hygienu rúk (postačujúce je dôkladné umytie rúk, prípadne dezinfekcia rúk). Odporúča sa nepoužívať textilné uteráky, ale jednorazové papierové utierky.
* Počas dňa sa pravidelne sleduje zdravotný stav klientov a zamestnancov zdržujúcich sa v zariadení so zameraním na príznaky respiračného ochorenia. V prípade vyskytnutia sa príznakov respiračného ochorenia alebo zvýšenej teploty klienta počas pobytu v zariadení, zamestnanci zariadenia okamžite izolujú klienta od ostatných klientov, kontaktujú sprevádzajúcu osobu a odovzdajú jej klienta pred vstupom do zariadenia.
* Po zistení takýchto príznakov nemôže byť klient prijatý opätovne do zariadenia najmenej 48 hodín. V prípade pretrvávajúcich ťažkostí /sekrécia, kašeľ/ je potrebné zo strany klienta kontaktovať ošetrujúceho lekára, ktorý rozhodne o ďalšom postupe – či, resp. kedy klient môže opäť nastúpiť do zariadenia.
* Klienti zariadenia sa v interiéri a exteriéri zariadenia (s výnimkou času príchodu do zariadenia) pohybujú s vhodne prekrytými hornými dýchacími cestami (respirátor FFP2, rúško, šál, šatka) dobrovoľne. Toto opatrenie sa nevzťahuje na deti a klientov, u ktorých to vzhľadom na ich znevýhodnenie nie je možné alebo žiaduce, ktorí nemusia mať prekrytú tvárovú časť.
* Zamestnanci zariadenia sa v interiéri a exteriéri zariadenia pohybujú s vhodne prekrytými hornými dýchacími cestami (respirátor FFP2, rúško, šál, šatka).
* Odporúča sa organizovať činnosti pre klientov tak (v závislosti od priestorových možností poskytovateľa), aby čo najväčšiu časť dňa trávili v exteriéri zariadenia a zabezpečiť organizáciu ich činností v oddelených menších skupinách, resp. uprednostňovať individuálnu prácu s klientom.
* Zamestnanci zariadenia zabezpečia, aby sa skupiny klientov v exteriérových aj interiérových priestoroch striedali za účelom zamedzenia zoskupovaniu väčšieho počtu klientov.
* Zariadenie neorganizuje v čase mimoriadnej situácie žiadne spoločenské akcie – podujatia s účasťou cudzích osôb, pri ktorých dochádza k združovaniu väčšieho počtu osôb.
* Odporúča sa dodržiavanie min 2 m odstupu medzi klientmi. Ak je sociálna služba poskytovaná klientom, ktorí nie sú schopní toto opatrenie dodržať, odporúča sa dočasne znížiť počet klientov.
* V čase trvania mimoriadnej situácie spôsobenej ochorením COVID -19 je možné dočasne znížiť počet miest/klientov v zariadení napr. v závislosti od možností a schopností –klientov akceptovať a dodržiavať obmedzenia (odstup, hygienické opatrenia), resp. dočasne sa môže znížiť časový rozsah poskytovanej sociálnej služby pre konkrétnych klientov (menej hodín denne, alebo sociálna služba sa bude poskytovať len vo vybraných dňoch v týždni).

#  Príchod zamestnanca do práce

* Pri vstupe do zariadenia zamestnanec vypíše ***Čestné vyhlásenie zamestnanca poskytovateľa sociálnej služby o zdravotnom stave zamestnanca a osôb, s ktorými je v styku*** */príloha 02./.* Čestné vyhláseniezamestnanec vypisuj*e* z dôvodu neprítomnosti 3 a viac dní v zamestnaní alebo pri zmene skutočností uvedených v čestnom vyhlásení.
* Pri vstupe do zariadenia vo vstupných priestoroch zamestnanec sa musí preukázať potvrdením o negatívnom výsledku antigénového testu na ochorenie COVID-19 nie starším ako 7 dní, pokiaľ sa na zamestnanca nevzťahuje výnimka podľa Vyhlášky 187 Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa. Z dôvodu ochrany zdravia a života sa aj napriek výnimkách odporúča pravidelné vykonávanie testu v intervale 7 dní.
* Zamestnanci nastupujú do práce, len ak nemajú príznaky ochorenia Covid-19. Dodržiavajú všeobecné zásady, ktoré pomáhajú zabrániť šíreniu respiračných vírusov /primárne preventívne opatrenia/. Pri vstupe je každému zamestnancovi odmeraná teplota.
* Zamestnanci rešpektujú všeobecné zásady prevencie
* Umývať si ruky často mydlom a vodou najmenej 20 sekúnd. Ak nie je k dispozícii mydlo a voda, treba použiť dezinfekčný prostriedok na ruky na báze alkoholu

|  |
| --- |
| * Nedotýkať sa očí, nosa a úst. Koronavírus sa môže preniesť kontaminovanými rukami.
 |
| * Zakrývať si nos a ústa pri kašľaní a kýchaní jednorazovou papierovou vreckovkou a následne ju zlikvidovať.
 |
| * Vyhýbať sa blízkemu kontaktu s ľuďmi, ktorí javia príznaky nádchy alebo chrípky.
 |
| * Dodržiavať vzdialenosť najmenej dva metre medzi sebou a kýmkoľvek, kto kašle alebo kýcha.
 |
| * Ak je zamestnanec chorý, kontaktuje svojho ošetrujúceho lekára, ktorý určí ďalší postup liečby. Liečiť sa doma na lôžku z ochorenia v samostatnej izbe.
 |
| * V domácnosti dbať na zvýšenú dezinfekciu povrchov.
 |
| * Vyhnúť sa úzkemu kontaktu s ľuďmi s akútnym respiračným ochorením.
 |
| * Skrátiť pobyt v priestoroch, kde sa nachádza veľké množstvo ľudí.
 |
| * Často si umývať ruky teplou vodou a mydlom (najmä pri priamom kontakte s chorými alebo izolovanými pri čakaní na výsledky v prostredí zariadenia sociálnych služieb alebo ich okolí), ak mydlo s dezinfekčným účinkom v dávkovači nie je dostupné. Ako ďalší stupeň po umytí rúk je vhodné použiť dezinfekčný gél na báze alkoholu.
 |
| * Účinnosť umývania rúk možno zvýšiť použitím dezinfekčného mydla s virucídnym účinkom.
 |
| Zamestnanci zo všetkých pracovných činností si majú umývať ruky:* pred odchodom z domu,
* pri príchode do práce,
* po použití toalety,
* po prestávke a denných pracovných činnostiach, pred prípravou jedla a nápojov,
* pred a po konzumácii jedla a nápojov, vrátane desiat,
* pred odchodom z práce,
* pri príchode domov,
* po každom priamom kontakte s chorým alebo izolovaným klientom.
 |
| * Nepoužívať spoločné uteráky a predmety osobnej potreby.
 |
| * Dodržiavať zásady dezinfekcie povrchov v zmysle prevádzkového poriadku a po každej činnosti, pri ktorej došlo ku ich kontaminácii a vetrať
 |

* Ak je zamestnancovi odmeraná zvýšená teplota (nad 37,5°C) je potrebná izolácia zamestnanca a meranie teploty sa zopakuje po 5 -10 - 15 minútach, ak teplota bude stúpať, je potrebné zamestnanca poslať domov do domácej izolácie a poučiť ho, aby kontaktoval svojho ošetrujúceho lekára a následne informoval svojho nadriadeného o postupe, aký zvolil jeho všeobecný lekár.
* Ak sa u zamestnanca počas pracovnej zmeny objavia príznaky ochorenia (horúčka, kašeľ, sťažené dýchanie, bolesti kĺbov, svalov, slabosť, únava ...) je zabezpečená izolácia zamestnanca v určenej miestnosti, v závislosti od zdravotného stavu je buď privolaná záchranná zdravotná služba na tiesňovej linke (155 alebo 112) alebo zamestnanec kontaktuje svojho ošetrujúceho lekára, ktorý určí ďalší postup; zároveň je potrebné kontaktovať RÚVZ a informovať ich o danej situácii, a ďalej sa riadiť ich pokynmi.

# Odborné činnosti v čase uvoľnenia opatrení súvisiacich s výskytom ochorenia COVID-19

* Odborní pracovníci prostredníctvom ***Procesu individuálneho plánovania s programom sociálnej rehabilitácie*** aktivizujú prirodzené zdroje klienta v starostlivosti o seba a domácnosť prostredníctvom denných, záujmových a sociálnych aktivít realizovaných v plánovaných intervaloch počas celého kalendárneho roka.
* Odborní pracovníci /subvlastník Procesu sociálneho poradenstva/ prostredníctvom ***Procesu sociálneho poradenstva*** kvalifikovane posúdia povahu problému klienta a/alebo jeho rodiny a poskytnú im základné informácie o možnostiach riešenia ich problému, odporučia a sprostredkujú odbornú pomoc ako aj iných foriem a druhov sociálnych služieb. Kvalifikovane zistia príčinu vzniku, charakteru a rozsahu problémov klienta a/alebo jeho rodiny a poskytnutú konkrétnu odbornú pomoc.
* Odborní pracovníci vykonávajúci v DSS Méta opatrovateľsko - ošetrovateľské úkony, sú povinní postupovať podľa vypracovaných opatrovateľsko-ošetrovateľských štandardov k jednotlivým úkonom, ktoré sú súčasťou dokumentu ***Opatrovateľsko-ošetrovateľské úkony*** a sú zodpovední za dodržiavanie celého obsahu štandardu od prípravy prostredia a klienta cez samotný proces úkonu po kritérium výsledku tak, aby bol splnený cieľ vykonávaného štandardu Opatrovateľsko-ošetrovateľské úkony sú súčasťou dokumentačnej zložky OPA-OŠE úkonov v DSS Méta. Podľa ***Metodiky dokumentačného systému opatrovateľsko-ošetrovateľských úkonov DSS Méta*** odborní zamestnanci postupujú pri použití dokumentácie pri realizácii opatrovateľsko-ošetrovateľských úkonov v DSS Méta.

## Organizácia obslužných činností

## Stravovanie

* Stravovanie je poskytovanie stravy v súlade so zásadami zdravej výživy a s prihliadnutím na vek a zdravotný stav fyzických osôb podľa stravných jednotiek. V prevádzke Špecializované zariadenie sa poskytuje stravovanie, ktoré zahŕňa raňajky, desiatu, obed, olovrant a večeru. Jedálny lístok je pripravený na každý týždeň, vedúcou stravovacej prevádzky DSS Méta, prevádzka Martin. Príprava stravy je realizovaná na prevádzke Martin..
* Zamestnanec zodpovedný za výdaj stravy si oblečenie OOPP /plášť, rukavice, rúško, respirátor FFP2/, dôkladne si vydezinfikuje ruky a expeduje stravu.
* Strava je prevážaná služobným vozidlom Nissan NV 200, s umývateľným úložným priestorom, ktoré pred expedíciou stravy šofér dôkladne vydezinfikuje a použije OOPP /plášť, rúško, rukavice/. Príjem stravy na prevádzke Špecializované zariadenie bude realizovaný vo vstupnej chodbe, kde šofér odovzdá prepravované termonádoby na odkladací stolík. Zamestnanec zodpovedný za výdaj stravy si oblečenie OOPP /respirátor FFP2/rúško, plášť, rukavice/, dôkladne si vydezinfikuje ruky, prevezme termonádoby, prenesie ich do výdajne stravy a expeduje stravu.
* Počas víkendov, štátnych sviatkov a počas dní, pokiaľ nie je možné zabezpečiť stravu z DSS Méta, je strava zapečená prostredníctvom zmluvy s firmou Goldo

## Postup pri výdaji stravy

* Postup pri výdaji stravy je organizovaný a realizovaný podľa platného ***Prevádzkového poriadku prevádzky***  pri dodržaní zvýšených hygienicko-epidemiologických opatrení spočívajúcich vo využití OOPP / respirátor FFP2, rúško, rukavice, plášť/.
* Službukonajúci zamestnanec zabezpečí, aby všetky klientky si dôkladne umyli, prípadne vydezinfikovali ruky
* Počas celého výdaja stravy sa odporúča v jedálni využiť uzavretý germicídny žiarič zabezpečujúci dezinfekciu priestorov.
* Celý postup pri výdaji stravy je prílohou Krízového plánu (pri riadení činností zameraných na predchádzanie vzniku a šíreniu Covid-19, resp. iných prenosných ochorení).

## Upratovanie

* Spôsob a frekvencia upratovania zariadenia upravuje ***Prevádzkový poriadok prevádzky*** o čom sa robí zápis do ***Evidencie o vykonanej činnosti*** /upravený v čase uvoľňovania opatrení súvisiacich s výskytom ochorenia COVID-19/.
* Pracovné výkony viď ***Záznam z výkonov preventívnych opatrení v čase uvoľňovania opatrení súvisiacich s výskytom ochorenia COVID-19***/*príloha 03*/ budú poverené pracovníčky vykonávať mimoriadne až do odvolania. Pre mimoriadny zápis slúži uvedený formulár.
* Upratovanie a dezinfekciu priestorov a zariadení na osobnú hygienu zabezpečuje určený zamestnanec v OOPP.
* Dezinfekcia sa vykonáva vždy dvojfázovým postupom, to znamená, že všetky plochy a predmety, ktoré sa budú dezinfikovať, sa najprv dôkladne zbavia zvyškov nečistôt – mechanicky sa očistia, a až potom sa pristúpi k samotnému výkonu dezinfekcie.
* Dezinfekcia všetkých povrchov účelových zariadení, podláh, zariadení na osobnú hygienu (WC, umývadlá, sprchy) sa vykonáva zásadne mokrou cestou – dezinfekčnými roztokmi.
* Dezinfekčné prostriedky sú pravidelne kvôli rezistencii striedané.
* Dezinfekčný roztok sa pripravuje čerstvý pre každú pracovnú zmenu rozpustením odmeraného (odváženého) množstva dezinfekčného prostriedku vo vode čo najkratší čas pred použitím. Jeho výmena sa vykonáva denne a podľa stupňa znečistenia biologickým materiálom.
* Účinnosť dezinfekčného roztoku sa dosiahne zvýšením teploty vody, do ktorej sa dezinfekčný prípravok riedi. Na zvýšenie účinnosti dezinfekčného prostriedku sa na riedenie používa:
* pri jódových prípravkoch voda o teplote 35 °C,
* pri fenolových prípravkoch a organických amóniových zlúčeninách voda o teplote 50 až 60 °C,
* pri aldehydových, chlórových prípravkoch a peroxozlúčeninách studená voda.
* Pri predmetoch a plochách kontaminovaných krvou, hnisom, slinami alebo iným biologickým materiálom v prípade ručnej mechanickej očisty predchádza dezinfekcia prostriedkom s vírus-inaktivačným účinkom.
* Po dôkladnej dezinfekcii priestorov zariadenia sa následne použije mobilný uzatvorený germicídny žiarič.

## Zber špinavej bielizne

* Vzhľadom na okolnosti spojené s poskytovaním sociálnej služby s celoročnou formou sociálnej služby v čase uvoľňovania opatrení súvisiacich s výskytom ochorenia COVID - 19 na prevádzke Špecializované zariadenie zber, pranie ako aj úprava bielizne bude realizovaná podľa štandardných postupov ***Prevádzkového poriadku*** prevádzky ŠZza dodržania špecifických opatrení hygienicko-epidemiologických opatrení.

# Preventívne opatrenia v čase uvoľňovania opatrení súvisiacich s výskytom ochorenia COVID-19

## Spôsob dezinfekcie a sanitácie priestorov zariadenia

* V rámci pravidiel prevencie a kontroly infekcií ([www.uvzsr.sk](http://www.uvzsr.sk)) a špeciálnych preventívnych opatrení v prevádzke platia tieto pravidlá:
* Aktualizovať hygienicko-epidemiologický plán
* Aktualizovať používané dezinfekčné prostriedky so zameraním na prípravky odporúčané k používaniu v prevencii pred koronavírusom.
* Aktualizovať plán obmeny dezinfekčných prostriedkov
* Aktualizovať plán dezinfekcie so zameraním na:
* dezinfekciu bežných dotykových plôch v priestore zariadenia
* dezinfekciu priestorov zariadenia prostredníctvom germicídnych žiaričov s uzatvoreným systémom po dobu 20 – 30
* zabezpečenie pravidelného vetrania, ktoré je základným preventívnym opatrením
* Zamestnanci a klienti zariadenia sa v interiéri a exteriéri zariadenia (s výnimkou času príchodu do zariadenia) pohybujú s vhodne prekrytými hornými dýchacími cestami (rúško, šál, šatka) dobrovoľne, no v kontakte s inou osobou /napr. osoba sprevádzajúca dieťa/ komunikujú povinne s prekrytými hornými dýchacími cestami (rúško, šál, šatka). Toto opatrenie sa nevzťahuje na deti a klientov, u ktorých to vzhľadom na ich znevýhodnenie nie je možné alebo žiaduce, ktorí nemusia mať prekrytú tvárovú časť.
* Odporúča sa organizovať činnosti pre klientov tak (v závislosti od priestorových možností poskytovateľa), aby čo najväčšiu časť dňa trávili v exteriéri zariadenia a zabezpečiť organizáciu ich činností v oddelených menších skupinách, resp. uprednostňovať individuálnu prácu s klientom. Zamestnanci zariadenia zabezpečia, aby sa skupiny klientov v exteriérových aj interiérových priestoroch striedali za účelom zamedzenia zoskupovaniu väčšieho počtu klientov.
* Zariadenie neorganizuje v čase mimoriadnej situácie žiadne spoločenské akcie – podujatia s účasťou cudzích osôb, pri ktorých dochádza k združovaniu väčšieho počtu osôb.

## Ďalšie preventívne opatrenia

* Klienti zariadenia sa v interiéri a exteriéri zariadenia (s výnimkou času príchodu do zariadenia) pohybujú s vhodne prekrytými hornými dýchacími cestami (rúško, šál, šatka) dobrovoľne. Toto opatrenie sa nevzťahuje na deti a klientov, u ktorých to vzhľadom na ich znevýhodnenie nie je možné alebo žiaduce, ktorí nemusia mať prekrytú tvárovú časť.
* Zamestnanci zariadenia sa v interiéri a exteriéri zariadenia pohybujú s vhodne prekrytými hornými dýchacími cestami (respirátor FFP2, rúško, šál, šatka)
* Pri vstupe do zariadenia vo vstupných priestoroch klient/sprevádzajúca osoba klienta sa musí preukázať potvrdením o negatívnom výsledku antigénového testu na ochorenie COVID-19 nie starším ako 7 dní, pokiaľ sa na klienta/sprevádzajúcu osobu nevzťahuje výnimka podľa Vyhlášky 187 Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa. Z dôvodu ochrany zdravia a života sa aj napriek výnimkách odporúča pravidelné vykonávanie testu.
* ***Čestné vyhlásenie prijímateľa sociálnej služby* (ďalej len „klient“) *o zdravotnom stave klienta a osôb, s ktorými je v styku*** */príloha 01./* je nutné predložiť pri nástupe do zariadenia z dôvodu neprítomnosti klienta 3 a viac dní alebo pri zmene skutočností uvedených v čestnom vyhlásení.
* Pri vstupe do zariadenia zamestnanec vypíše ***Čestné vyhlásenie zamestnanca poskytovateľa sociálnej služby o zdravotnom stave zamestnanca a osôb, s ktorými je v styku*** */príloha 02./.* Čestné vyhlásenie zamestnanec vypisuje z dôvodu neprítomnosti 3 a viac dní v zamestnaní alebo pri zmene skutočností uvedených v čestnom vyhlásení.
* Pri vstupe do zariadenia vo vstupných priestoroch zamestnanec sa musí preukázať potvrdením o negatívnom výsledku antigénového testu na ochorenie COVID-19 nie starším ako 7 dní, pokiaľ sa na zamestnanca nevzťahuje výnimka podľa Vyhlášky 187 Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa. Z dôvodu ochrany zdravia a života sa aj napriek výnimkách odporúča pravidelné vykonávanie testu v intervale 7 dní.
* Odporúča sa organizovať činnosti pre klientov tak (v závislosti od priestorových možností poskytovateľa), aby čo najväčšiu časť dňa trávili v exteriéri zariadenia a zabezpečiť organizáciu ich činností v oddelených menších skupinách, resp. uprednostňovať individuálnu prácu s klientom. Zamestnanci zariadenia zabezpečia, aby sa skupiny klientov v exteriérových aj interiérových priestoroch striedali za účelom zamedzenia zoskupovaniu väčšieho počtu klientov.
* Zariadenie neorganizuje v čase mimoriadnej situácie žiadne spoločenské akcie – podujatia s účasťou cudzích osôb, pri ktorých dochádza k združovaniu väčšieho počtu osôb.

## Kontrola zdravotného stavu klientov, sprevádzajúcej osoby klienta a zamestnancov

* Pri príchode do zariadenia klientom, sprevádzajúcej osoby klienta a zamestnancom sa premeria teplota bezkontaktným teplomerom. Z monitorovania zdravotného stavu klientov odborný zamestnanec urobí zápis v *Knihe denných hlásení.*

# Informačná povinnosť

## Informačná povinnosť klienta, osoby, s ktorými je v styku

* Ak sa u klienta alebo osôb, s ktorými je v styku objavia príznaky ochorenia COVID – 19 alebo sa potvrdí ochorenie COVID – 19 bezodkladne o tom informuje poskytovateľa /riaditeľku DSS Méta, prípadne vedúcu prevádzky/.

## Informačná povinnosť zariadenia

* Ak sa v zariadení objaví ochorenie COVID- 19, u ktoréhokoľvek klienta, prípadne zamestnanca, poskytovateľ je povinný kontaktovať a informovať o tejto skutočnosti všetkých PSS, opatrovníkov PSS a rodinných príslušníkov, ktorým bola poskytnutá sociálna služba na prevádzkach DSS Méta.
* Poskytovateľ zabezpečí dôsledné dodržiavanie aktuálnych hygienicko-epidemiologických opatrení Úradu verejného zdravotníctva SR, vydaných na zamedzenie šírenia ochorenia COVID- 19, hygienických odporúčaní a používanie osobných ochranných pomôcok.
* Zariadenie bude poskytovať pri poskytovaní ambulantnej a celoročnej forme sociálnej služby v súlade s platným usmerním MPSVR SR a príslušného RÚVZ v Martine.

# Prílohy

Príloha 01: Čestné vyhlásenie prijímateľa sociálnej služby (ďalej len „klient“) o zdravotnom stave klienta a osôb, s ktorými je v styku

Príloha 02.Čestné vyhlásenie zamestnanca poskytovateľa sociálnej služby o zdravotnom stave zamestnanca a osôb, s ktorými je v styku

Príloha 03: Záznam z výkonov preventívnych opatrení v čase uvoľňovania opatrení súvisiacich s výskytom ochorenia COVID-19

# Súvisiace podklady a dokumenty

* Aktuálne informácie na [www.ruvz.sk](http://www.ruvz.sk)
* Aktuálne usmernenia Ministerstva práce sociálnych vecí a rodiny Slovenskej republiky
* Návod na použitie germicídnych žiaričov
* Krízový plán pri riadení činnosti zameraných na predchádzanie vzniku a šíreniu Covid-19, resp. iných prenosných ochorení
* Proces upratovania a prania
* Proces prijímania a prepúšťania
* Proces sociálneho poradenstva
* Proces individuálneho plánovania s programom sociálnej rehabilitácie